Naujosios Akmenės evangelikų bažnyčia

Naujosios Akmenės evangelikų bažnyčia – protestantų krypties bendruomenės bažnyčia, veikianti Naujojoje Akmenėje. Ji yra Lietuvos evangelinių bažnyčių bendrijos narė, priklauso Krikščionių bendrijai „Tikėjimo žodis“.Naujosios Akmenės evangelikų bažnyčia evangelija.lt Maldos namai įsikūrę buvusiame miesto kino teatre.

 Istorija  

1992 m. Akmenės rajone, Ventos miestelyje susikūrė pirmoji bendruomenė. Į susirinkimus pradėjo atvykti tikintieji ir iš kitų rajono miestų bei kaimų. 1993 m. Naujojoje Akmenėje susibūrusią tikinčiųjų bendruomenę jau sudarė 20 žmonių.

1995 m. sausio 12 d. Naujosios Akmenės bažnyčia buvo oficialiai įregistruota savivaldybėje. 1995 m. bažnyčioje veikė Šiaulių bažnyčios „Tiesos žodis“ Biblijos videomokykla. 1996-1997 m. didžioji dalis bažnyčios tikinčiųjų mokėsi vietinėje Biblijos mokykloje, kuri išleido dvi laidas. Bažnyčiai augant ir stiprėjant, 1996 m. susikūrė profesionali šlovinimo grupė, kuri tarnauja ne tik savo bažnyčioje, bet šlovina bei  koncertuoja ir kitose krikščionių bendruomenėse įvairiuose Lietuvos miestuose bei užsienyje. 1997 m. už tikinčiųjų aukas bažnyčia įsigijo pastatą miesto centre, buvusį kino teatrą.



1998 m. bažnyčios bendruomenė prisijungė prie labdaros ir paramos akcijų. 2010 m. pradėjo misionierišką tarnystę Latvijoje. Rėmė evangeliškas bendruomenes Ventoje, Akmenėje, Papilėje, Žagarėje, Vanaguose (Klaipėdos raj.). Įsteigta Pastoracinė taryba.

Nuo bažnyčios įkūrimo vietos bendruomenei vadovavo bažnyčios steigėjas pastorius Mindaugas Palionis (g. 1973 m.).Pastorius M. Palionis apie Sielovados namus senosiose evangelikų žemėse: „Tai didelis projektas“ bernardinai.lt 

 Šaltiniai 

 Nuorodos 

 Akmenės krašto enciklopedinis žodynas. Naujosios Akmenės evangelikų bažnyčia 
 Naujosios Akmenės evangelikų bažnyčia facebook.lt

Kategorija:Akmenės rajono bažnyčios
Kategorija:Naujoji Akmenė